Kung hindi suspect si Mr. La Cosse, bakit mo siya in-interrogate?
Hindi interrogation 'yon.
No'ng una, walang dahilan para isiping siya ang killer.
Hindi kriminal si Julian. IT guy siya.
Hindi niya kakayanin do'n.
Magkakasama kami sa trabaho. Si Gloria, ako, saka si Trina.
Nagtutulungan kami noon.
Tinulak ni De Marco si Gloria na magsalita laban kay Moya?
Binigyan niya pa ng baril na itatanim sa kuwarto ni Moya.
Para makulong habambuhay si Moya.
Nakakita kami ng 33 na tao na maaaring may relevance sa kaso.
Kahit 'yong investigator ko, andito.
Wala akong kinalaman sa kaso mo.
E, di wala kang dapat ipag-alala.
Bawat witness, tuntungan para sa kasunod.
Dadalhin tayo ni Val kay Sly Jr.
Dadalhin tayo ni Sly Jr. kay Trina. Tapos sana dalhin niya tayo kay De Marco.
Dinetain ka ba ng DEA agent na nagngangalang James De Marco?
Hindi pamilyar.
Di ba sinabi mo bago ang testimonya mo
na confidential informant si Gloria Dayton
at hawak siya ni Agent James De Marco ng DEA?
Marami akong sinabi dahil binabayaran mo 'yong rent ko.
Sabi mo, hahanap ka ng alternate suspect,
hindi conspiracy theory.
Buhay ko ang nakasalalay dito.
Sino si Peter Sterghos?
'Yon ang nakuha kong pangalan habang ikinokonekta si Bishop kay De Marco.
Ita-trap natin sila.
Si Sterghos ang pain.
Pumunta sina Bishop at De Marco sa bahay ni Sterghos.
Silang dalawa,
nilooban nila 'yong bahay ng potensiyal na defense witness.
Pinakamasamang kriminal 'yong mga may tsapa.
Kung pupuntiryahin mo siya, wag kang magmimintis.
Ang aga mo, a.
Ikaw din.
Di ako makatulog.
Napuyat ako kakaisip sa argument ko para sa amended witness list
at ready na ako.
Sobrang ready, ha? Nakailang kape ka na?
Isang Vietnamese drip.
Saka cold brew.
Chai latte 'to, kaya hindi counted.
Binilhan din kita ng breakfast burritos.
Pero bilisan mo, kasi naglalaway na sina Batman and Robin.
Ayos lang ako. Nasa box na lahat ng kailangan natin.
Paki-double-check na lang lahat.
Lagi kong ginagawa 'yan.
Late ba ako?
- Hindi. - Hindi.
- Ginawa ni Gustavo ang best niya. - Sana hindi na pumayat si Julian.
Alam mo na kung paano mo gagamitin 'yang surveillance video?
Hindi pa. Parang time bomb 'yan.
Di pwedeng gamitin
maliban kung papayagan ng judge na tumestigo si De Marco.
Sa tingin mo, ibibigay ni Judge Turner si De Marco
pagkatapos no'ng kay Trina?
Para do'n 'yong witnesses ngayon.
Pag di sila umubra, kailangan nating hilutin si Trina.
Tinakot siguro siya ni De Marco para magsinungaling sa stand.
Baka makabig pa natin siya.
Naku, good luck.
Cisco, hanapin mo si Trina.
Baka pag pinangakuan natin ng proteksiyon, sabihin niya ang totoo.
Ako ang bahala.
Less than an hour na lang bago ang hearing.
Tawagin mo ako pag aalis na tayo.
Sige.
Pabilibin mo sila, babe.
Haller and Associates.
Teka, ano?
Hindi, ipapadala dapat 'yon ng intern namin.
Di bale na. Ako na ang magpapadala.
Mahilig akong magpadala. Sorry.
Ay, puki!
Buwisit.
Ayos ka lang?
Sa sobrang stressed ko sa pagiging second chair,
napabayaan ko na 'yong iba.
Overdue na 'yong mga puki ng inang invoice!
Tapos dapat nasa judge's chambers na ako in 51 minutes.
Pagkahatid ko sa inyo sa courthouse,
idadaan ko 'yong suit ni Julian sa bailiff.
Tapos pwede kong asikasuhin 'yong invoices.
Seryoso?
- Oo naman. - Diyos ko, Izzy.
Salamat. Pwede mong unahin 'yong landlord bago tayo ma-evict?
Seryoso, tatlong araw na lang, nasa bangketa na ang gamit natin.
Ako mismo ang maghahatid ng tseke.
Sobrang laking tulong.
Ano ka ba? Wala 'yon.
Saka L... kayang-kaya mo 'yan.
Diyos ko, sana nga.
- Alam mo'ng kailangan ko? - Ano?
Kape pa.
Ay! Okay.
ANDITO KA SA MALAPIT?
Tandaan mo, key witness si Bishop. Kailangan natin siya.
Pampagulo lang 'yong iba.
Lagi kang umupo sa kaliwa ng judge.
Parang Jedi mind trick 'yon. Iwas-komprontasyon.
Ako ang nagturo sa 'yo no'n. Nabasa ko sa Parade magazine.
- Talaga? - Oo!
Akala ko, si Legal. Nababaliw na 'ata ako.
Kumusta naman siya sa rest home?
Ayun, tinext ako. Nagmamakaawa. Gusto daw ng Roscoe's Chicken 'N Waffles.
Sa tingin mo, kumusta siya?
Hindi ko talaga siya kinakaya. Ang yabang.
Wag ka masyadong magpaapekto.
Haller.
Oo nga. Ayoko din sa kanya.
Good morning.
Busy tayo ngayon, kaya umpisahan na natin.
Mr. Forsythe, napag-aralan mo na siguro 'yong amended witness list ng defense?
Opo, Your Honor, pero di dapat amended witness list ang tawag dito.
Hindi amending ang 33 na bagong pangalan.
Bagong listahan 'to, at hindi tama 'to.
Excuse me po, Your Honor,
handa kaming mag-offer ng compromise na magpapasaya kay Mr. Forsythe.
Your Honor, binawasan ng defense ang mga pangalan sa listahang 'to.
Binura n'yo lahat, maliban sa tatlo.
Paanong 48 hours ago, may 30 na pangalang importante sa defense n'yo,
tapos ngayon, sina Sylvester Funaro Sr., Peter Sterghos, at Neil Bishop na lang?
Apat nga sana, Your Honor, pero di n'yo pinayagan si James De Marco,
kaya inayos namin ang defense namin.
Your Honor, may problema pa din ang prosecution sa mga pangalang 'to.
Si Sylverster Funaro Sr. ay disbarred lawyer
na walang koneksiyon sa kaso,
at magiging hearsay lang ang kahit anong maiaambag niya.
Pero...
Tetestigo si Mr. Funaro tungkol sa relasyon niya kay Moya,
na pinagmumulan ng kaalaman niya tungkol sa biktima at motibo sa pagpatay.
Gaya ng sinabi ko, hearsay.
Narinig kita kanina, Mr. Forsythe. May iba ka pang objections?
Meron, Your Honor. Tutol kami sa pagsasama kay Peter Sterghos.
Inimbestigahan namin siya,
at wala kaming nakitang koneksiyon niya sa kaso.
Your Honor, nais magbigay ng defense ng alternatibong teorya
kaugnay ng pagpatay kay Gloria Dayton.
Naniniwala kaming makakatestigo si Mr. Sterghos
na konektado ang Dayton murder sa double homicide
sa tapat ng bahay niya ten years ago.
Ten years ago?
Kalokohan naman 'yan!
Your Honor, hinihimok ng prosecution ang korte
na wag payagan ang fishing expedition na 'to.
Hindi 'to fishing expedition,
at mapapatunayan 'yan kapag nakatestigo si Mr. Sterghos.
Meron pa, Mr. Forsythe?
Opo, Your Honor.
Kasama dito ang investigator kong si Neil Bishop.
Di niya nasaksihan ang krimen.
Malinaw na pakana lang 'to ng defense para malaman ang strategy ng prosecution.
Your Honor, mawalang-galang na kay Mr. Forsythe, pero kalokohan 'yon.
Natapos na ng prosecution ang case-in-chief nila.
Alam na namin ang strategy nila.
Kahit pa, walang maibibigay na relevant testimony si Mr. Bishop.
Pinapayagan ang defense na kuwestiyunin
ang pangangalap at pagsusuri ng prosecution ng ebidensiya,
kabilang ang witness statements.
Walang precedent na pipigil sa aming
ipatawag ang investigator nila para gawin 'yon.
Isa pa, Your Honor, paulit-ulit nang pinanindigan ng mga korte
na may karapatan ang defense attorneys sa malawakang pagpipresinta ng kaso nila
at ang pagsisikap na pigilan ang counsel
na magtanong o magpresinta ng alternatibong teorya
ay mapanganib at maaaring baliktarin.
Meron akong relevant case law kung gusto n'yong makita.
Di na kailangan, Ms. Crane. Handa nang magdesisyon ang korte.
Isu-sustain ko ang objections ni Mr. Forsythe
kay Sylvester Funaro at Peter Sterghos,
maliban kung gustong magbigay defense ng bagong argumento para isama sila?
Pero io-overrule ko ang objection kaugnay ni Neil Bishop.
Gaya ng naipunto ng defense, karapatan nilang kuwestiyunin
ang proseso ng prosecution sa pagsasampa ng kasong 'to.
- Sige po, Your Honor. Salamat. - Mabuti. Meron pa ba?
Wala na po.
Sige. Makakaalis na kayo. Magkita tayo sa korte.
Eto. Pinabawasan ko ng ilang inch.
Mas kasya na 'to sa 'yo.
Salamat.
Nakatulog ka ba kagabi?
Julian, alam kong nagkaproblema kay Trina, pero promise, gumagana 'yong plano.
May bagong ebidensiya tayo laban kay De Marco. Malaki.
Inaalam ko pa lang kung paano gagamitin, okay?
Sige.
Akin na.
Unang itinuro sa 'kin ng tatay ko,
"Maayos na kurbata ang unang seryosong hakbang sa buhay."
Oscar Wilde.
"Pagiging mapagbigay ang esensiya ng pagkakaibigan."
Ay. Kay Mr. Wilde din 'yon?
Paborito ko siya.
Pero wala sa buhay ko 'yong tatay ko.
Sabi nila, gago daw siya kaya di na siguro siya kawalan.
Puwera sa pagbubuhol ng kurbata.
Ayan, okay na.
Mukha akong ewan, 'no?
Nakikita ko sa mga mata ni David.
Para siyang nakakakita ng patay.
Ang laki kasi ng ipinayat mo. Inaalala ka lang niya.
Pero mas kasya na 'tong suit mo. Ang pogi mo nga, e.
Naisip ko lang...
Makakatulong ba kung tetestigo ako?
Hindi. Kasi...
di magandang idea na ilagay sa stand ang client.
Lalo ngayon.
Gagamitin ng prosecution ang bawat detalye ng hanapbuhay mo.
Masama ang magiging reaksiyon ng jury.
Sana lang may magagawa pa ako.
Di lang para sa 'kin.
Gabi-gabi kong nire-replay sa isip ko 'yong gabing 'yon.
Kung hindi kami nag-away,
kung kinausap ko siya o hindi ako umalis agad,
baka buhay pa siya ngayon?
Julian, makinig ka.
Nasangkot si Gloria sa masasamang tao.
Imposibleng mailigtas natin siya.
Matutulungan natin siya ngayon pag nanalo tayo.
Trina!
Trina, andiyan ka ba?
Trina, andito ka ba?
Pinapunta ako ni Mickey Haller.
Cisco?
Wala na siya.
Nakabukas 'yong pinto. Ang gulo ng bahay.
Baka nagmadali siyang umalis, o may bumisita sa kanya.
Mas natakot siya kay De Marco kaysa sa cartel.
Kung pinuntahan siya ni De Marco, wala na tayong magagawa.
Parang may mali. Ba't siya sasaktan ni De Marco?
Sumunod naman siya sa kanya.
Hindi, natatakot si Trina. Nagtatago siya.
Saan?
May isa ka pang pwedeng puntahan.
Cat, ano'ng nangyari?
Napunit 'yong ACL ko kagabi.
Ay, shit.
Ayos lang ako.
Binigyan ako ng gamot sa kirot, pero kailangan kong magpaopera.
Out na ako sa production. Baka magpapahinga pa after.
Naku, sorry, beh.
Tatlong episode na lang ang natitira, pero kailangan ng papalit sa 'kin.
Kaya kita tinawagan.
Ni-recommend kita.
Ay... Wow.
Salamat, pero alam mo namang matagal na akong walang practice.
E, di pwede ka nang mag-practice ulit ngayon.
Wala akong ibang mapagkakatiwalaan. Kayang-kaya mo 'yon.
Di ko alam ang sasabihin.
Pinakita ko 'yong gawa mo. Gusto ka nilang makilala.
Bukas ang intereview.
Wag kang mag-alala. Tanggap ka na kung gusto mo.
Formality lang 'yon.
Pero pupunta 'yong studio saka network, ha.
Anong oras bukas?
Defense G, Your Honor.
Ito 'yong cell phone records ni Gloria Dayton
na ibinigay ng prosecution noong discovery.
Walang objection, Your Honor.
So entered.
Detective Whitten, nakita mo na ba ang records na 'yan?
Oo. Ako ang kumuha nito.
Makikita mo, may nakasulat sa itaas ng unang page.
- Handwriting mo 'yan? - Oo.
Pwede mong basahin 'yong nakasulat?
August 24.
Bakit mo isinulat 'yong date na 'yon?
No'n ko natanggap 'yong records galing sa phone company.
August 24.
Fourteen days matapos patayin si Gloria Dayton.
Naaresto na si Julian La Cosse noon, di ba?
Oo, tama.
So para saan pa 'yang phone records?
Di naman tumitigil ang imbestigasyon pagkatapos ng pag-aresto.
Itinuloy ko lahat ng pwedeng ituloy.
A, okay. May napansin ka bang kaduda-dudang tawag?
Meron.
'Yong tawag ni Julian La Cosse
noong gabing pinatay siya.
Ano'ng ginagawa niya?
MAKIKITA MO.
Pwede mong ilipat sa page nine ng phone records?
Nakikita mo 'yong highlighted number? 'Yong 6700 ang dulo?
Oo, area code 213-632-6700.
Kailan 'yan idinial ni Ms. Dayton? Petsa saka oras.
August 3, 6:47 p.m.
August 3. One week bago siya pinatay.
Detective Whitten, ipapakita ko
'yong nauna nang minarkahan bilang Defense Exhibit A.
Objection.
Ano'ng koneksiyon ng picture na 'yan sa phone records?
Your Honor, admitted na 'tong exhibit na 'to.
Ie-establish ko nga sana 'yong koneksiyon.
The objection is overruled.
Ngayon, Detective, na-establish natin na kuha ang litratong 'to
noong sinerve ng subpoena si Glora Dayton
kaugnay ng habeas motion ni Hector Moya.
Pwede mong basahin ang oras at petsa sa picture?
6:06 p.m., August 3.
Saka 'yong phone number na na-identify sa phone records ni Ms. Dayton.
- Kailan niya ulit tinawagan? - 6:47 p.m.
Kaya para malinaw,
natanggap ni Gloria Dayton ang subpoena noong gabi ng August 3.
Tapos 41 minutes later, tinawagan niya 'yon, tama ba?
Oo, pero...
Sinubukan mo bang i-verify 'yong number?
- Di ko maalala. - Hindi mo maalala?
- Sige lang. Dala mo 'yong phone mo? - Objection.
Ano'ng batayan?
Badgering. Inflammatory. Irrelevant.
Anuman ang kalokohang gagawin ng counsel, malinaw na nagpapakitang-gilas lang siya.
Nagpapakitang-gilas?
Dapat malaman ng jury kung sino'ng tinawagan ni Ms. Dayton
pagkatapos matanggap ang subpoena.
Pinakamadali pag tinawagan natin 'yong number.
The objection is overruled. Sige, Mr. Haller.
Salamat, Your Honor. Alam n'yo?
'Yong phone ko na lang.
Detective, pwede mong i-dial 'yong number?
Drug Enforcement Administration, Los Angeles Division.
Ano'ng maitutulong ko?
Hello? Ano po'ng kailangan?
Sorry, wrong number.
Order!
So, Detective, sasang-ayon ka ba
na matapos ma-serve ng subpoena si Ms. Dayton,
lumalabas na tinawagan niya ang DEA sa cell phone niya?
Imposibleng malaman kung siya 'yon.
Pwedeng may nakitawag lang.
Inimbestigahan mo ba kung may koneksiyon si Ms. Dayton sa DEA,
halimbawa, bilang informant?
Hindi.
Hindi ko pa alam 'yong tungkol sa subpoena noon.
Pangalawa, kung may informant man,
hindi nila tatawagan 'yong main number ng DEA.
Wala akong dahilan no'n para magduda sa iisang tawag na 'yan.
Okay. Sandali. Sorry, Detective. Nalilito lang ako.
Sabi mo kanina, di mo maalala kung inimbestigahan mo 'yan o hindi.
Ang sinasabi mo ba, alam mong may ganyang tawag,
pero di ka lang nagduda?
- Hindi. Iniiba mo 'yong sinasabi ko. - Uulitin ko.
Alam mo bang tumawag ang biktima sa DEA
isang linggo bago siya pinatay? Oo o hindi.
Hindi.
Detective, kakatestigo mo lang
na hindi mo alam
na sinubpoena si Gloria Dayton para sa habeas motion ni Moya.
Tanda mo ba kung kelan mo 'yon nalaman?
A few months ago, no'ng ibinigay ng defense ang discovery material nila.
Ano'ng ginawa mo no'ng nalaman mo?
Inimbestigahan ko, gaya ng ginagawa ko sa lahat ng info na nakukuha ko.
Tapos ano'ng napag-alaman mo?
Na wala 'yong bearing sa kasong 'to. Nagkataon lang.
Nagkataon?
Pero Detective, kakadiskubre lang nating tinawagan ni Gloria ang DEA
pagka-serve sa kanya ng subpoena sa kasong 'yon.
Parang di naman nagkataon 'yon.
Objection. Counsel is testifying?
Sustained. Tanong lang, Mr. Haller.
Detective, kung alam mo lang na isang linggo bago siya pinatay,
nakatanggap ng subpoena si Ms. Dayton at agad siyang tumawag sa DEA,
maiisip mo kayang alamin kung bakit?
Objection. Speculation.
Sustained.
Wala nang tanong, Your Honor.
Sige. Maiksing recess muna tayo.
Detective Whitten, makakaalis ka na,
at tatandaan ng jurors ang babala sa kanila.
Your Honor, pwede po kaming lumapit?
Sige.
Judge Turner, dahil sa narinig natin,
baka pwedeng pag-isipan n'yo ulit ang pagtestigo ni Agent James De Marco.
Mas malinaw na ngayon 'yong relevance ng testimonya niya.
Your Honor, kayabangan lang 'yan.
Walang patutunguhan 'yan. Alam ng defense 'yan.
Nagsasayang lang siya ng oras.
Hindi 'yon pagsasayang oras.
'Yon mismo ang uri ng third-party culpability theory
na pinahihintulutan ng court of appeals
at binabaliktad din nila pag hindi pinahihintulutan.
Congrats, Mr. Haller. Papayagan ko nang tumestigo si De Marco.
Pero pagdating sa testimony niya, babantayan kita.
- Relevant na tanong lang dapat. - Salamat po.
Ano'ng nangyari?
Pinayagan ng judge na tumestigo si De Marco.
Maganda 'yon, di ba?
Sobra.
Kailangan na lang natin siyang pasiputin.
Sabihin mo kay Cisco, magkampo na siya sa labas ng federal building.
Dapat makuha ni De Marco 'yong subpoena.
Maniwala ka, sobrang good news no'n.
GO NA SI DE MARCO. ISUBPOENA MO NA
Kendall Roberts?
Sino ka?
Pinapunta ako ni Mickey Haller
para itanong kung may balita ka kay Trina Rafferty.
Nag-aalala kami para sa kanya.
Ba't n'yo naisip na alam ko kung asan siya?
Sabi ni Mickey, nagtutulungan daw kayo dati.
Baka kinontak ka niya.
Gaya ng sinabi ko sa kanya, matagal na 'yon,
saka nangako siyang hindi ako idadamay, okay?
Okay lang ba?
Ms. Roberts, sakaling kumontak sa 'yo si Trina,
pakisabi, andito kami para tumulong.
Mukhang delikado ang sitwasyon niya. Di niya kailangang mag-isa.
Gusto mong mag-usap tayo?
Sige.
PAKISABI KUNG MAY NAKALIMUTAN AKO
Uy, Lorna.
Izzy, natapos mo 'tong mga invoice?
Sobrang salamat.
Gusto lang kitang tulungan.
Uy, bumalik pa man din ako para tulungan ka.
Nag-lunch break ka ba kanina?
Ayos lang 'yon, Lorna. Seryoso.
Okay ka lang ba?
Oo naman. Ano lang kasi...
Pwede ba akong mag-off bukas?
Oo naman. Pero, Izzy, sure kang okay ka lang?
Pwede mo akong kausapin.
Alam ko.
May personal stuff lang akong aayusin.
Usap tayo ulit, okay?
Sige.
- Mga sir. - Kumusta?
Ayokong i-drive 'yong Lincoln.
Maraming blind spot, tunog nang tunog 'yong sensors.
- Si Izzy? - Nag-day off.
Sige lang. Kaya ko 'yong tatlong trabaho.
Di naman nakaka-stress maging second chair,
office manager, at driver mo papunta sa court.
Lorna, kaya kong mag-drive. Okay lang naman.
Nagising ako nang maaga at hindi nag-red clay scrub
para lang makarating ako dito on time.
Kaya sumakay ka na, Haller!
Okay. Diyos ko.
Bilisan mo!
Paano nagkakasya si Cisco dito?
- Iatras mo 'yong upuan! - Paano?
Hanapin mo 'yong ano!
Tinatawagan ng defense si Victor Hensley.
Sino 'yan?
Trojan horse natin.
Mr. Hensley, pwede mong sabihin ang trabaho mo?
General manager ako ng Roosevelt Hotel sa Los Angeles.
Bilang manager, may access ka sa records ng hotel, tama ba?
- Tama. - Good.
Ngayon, Mr. Hensley, 'yong client kong si Julian La Cosse
ay dating may website for escorts.
Ayon sa website na 'yon, noong gabi ng August 10,
may lalaking nagngangalang Daniel Price
na nag-book ng appointment sa biktimang si Gloria Dayton
sa room 837 ng hotel n'yo.
Oo, alam ko 'yon.
Napag-alaman din naming tinawagan ng client ko 'yong kuwarto
nang 4:40 p.m. noong August 10 para i-verify 'yong appointment.
May nakausap siyang nagpakilalang Daniel Price.
Pwede mong kumpirmahin kung may Daniel Price do'n noong oras na 'yon?
- Ayon sa records namin, wala. - Wala?
Wala na no'ng 4:40 p.m.
May mag-asawang Daniel at Laura Price sa kuwartong 'yon the night before,
pero nag-check out sila nang 4:15.
Walang tao sa kuwarto no'n?
Hindi ko lang sure.
Ang masasabi ko lang, walang naka-register na guest
sa kuwartong 'yon noon.
Late checkout 'yon,
kaya di na binook 'yong room no'ng gabing 'yon.
Mr. Hensley, posible bang may pumasok sa kuwartong 'yon
para sagutin 'yong tawag?
Tapos nagpakilalang Daniel Price?
Posible naman, pero electronic 'yong lock ng pinto.
Kailangang may paraan siya para makapasok.
Okay. Maiba muna tayo.
Mr. Hensley, no'ng nalaman mong
nagpunta sa hotel n'yo si Gloria Dayton bago mapatay,
nag-imbestiga ba kayo?
Oo. No'ng nalaman naming posibleng may kinalaman 'yong hotel
sa nangyari, siyempre, inimbestigahan namin.
Ako mismo ang nanguna sa imbestigasyon.
Nakapag-establish ba kayo ng timeline of events noong August 10?
Oo. Pumasok si Ms. Dayton sa hotel nang 9:41 p.m.
Dumeretso siya sa elevator para umakyat sa 8th floor,
malamang para pumunta sa room 837.
Okay. Tapos ano'ng nangyari?
Bumalik si Ms. Dayton sa lobby a few minutes later
bago umalis sa hotel nang 9:50 p.m.
Detalyado ang mga oras na 'yon. Paano mo nalaman?
Sa security footage namin.
Security footage?
Oo.
May security system 'yong hotel.
May time stamps 'yong footage na kuha ng cameras sa public areas at elevators.
No'ng nakita namin 'yong footage, madali nang mag-establish ng timeline.
Dala n'yo ba ngayon 'yong footage?
Oo. Marami akong kopya dito.
May kahit na sino ba sa prosecution na nakakuha ng footage na 'to?
Oo. Si Mr. Neil Bishop ng district attorney's office.
Kinuha niya lahat, siguro two months ago.
Two months ago?
Your Honor, pwedeng lumapit?
Huhulaan ko, Mr. Haller.
Di pinaalam sa 'yo 'yong footage noong discovery?
Hindi. Ayon sa witness na 'to,
mahigit two months nang na kay Mr. Forsythe ang footage na 'yan.
Hindi. Ngayon ko lang nalamang may ganyang footage.
Kinuha nga ng investigator mo.
Your Honor, sang-ayon ang lahat ng partido na pumunta sa hotel 'yong biktima
ilang oras bago siya namatay. Walang tumututol do'n.
Hindi na relevant 'yong video footage na dinetalye ng witness.
Paano mae-establish ang relevance nang di nakikita 'yong footage?
Gaano katagal ang kailangan mo?
- Isang oras lang po. - Sige.
Magri-recess tayo nang isang oras para ma-review ko din 'yong footage.
Mr. Forsythe, mungkahi ko, ikaw rin.
Salamat, Your Honor.
Ano'ng nangyari?
Nabuksan na 'yong trapdoor.
Ng Trojan horse.
Kinailangang maipasok 'yong footage as evidence
nang walang nakakaalam na nasa atin na 'yon.
Nasa atin na 'yon?
BUSY KA BA?
Kailangan bang i-review 'yong footage nang isang oras?
Hindi, kunwari lang.
Dalhin mo 'to sa room. Pati laptop mo.
- Teka, ako? Bakit? Sa'n ka pupunta? - Susunod ako agad.
Hoy, ibili mo ako ng latte.
Uy, Izzy.
May problema ba?
May aaminin ako.
- Ano? - Galing ako sa job interview.
A.
Hindi naman kay Tony Walsh?
Sakit sa ulo 'yong taong 'yon.
Injured si Cat. Kailangan nila ng papalit sa kanya sa show.
Bilang choreographer?
Izzy, ayos 'yon.
Di 'yong injury niya, ha, pero opportunity mo na 'yon.
Oo nga.
Totoo.
Pangarap ko talagang sumayaw.
Pero masaya din akong magtrabaho sa 'yo.
Feeling ko, importante ang ginagawa ko. Nakakatulong ako.
Gaya no'ng tinulungan mo ako. Kaso parang...
Izzy, makinig ka.
Kapamilya kita, okay? Dapat magsuportahan ang magkapamilya.
Ayokong umalis ka sa 'kin,
pero alam ko ring dapat sundin mo 'yong puso mo.
Kung gusto mo talagang sumayaw, e, di 'yon ang gawin mo.
Ayun nga kasi.
Nakita ko si Cat, injured siya tapos ang daming pain meds...
Ewan ko.
Naalala ko 'yong nakaraang ayoko nang balikan.
Sige. So ano'ng sinasabi ng puso mo?
Kapamilya din kita.
Kayo nina Lorna at Cisco.
Gusto kong mag-commit, pero di ako lawyer. Di kita pwedeng ipag-drive habambuhay.
E, di tamang-tama, kasi...
naghahanap ako ng office manager.
Mukhang ikaw ang perfect candidate.
May kasamang salary increase ang promotion na 'yan?
Naku po! Eto na tayo.
Saka vacation days para makapagturo ako paminsan-minsan?
Sige. Pag-usapan natin.
I'm sure, magagawan natin ng paraan. Ano, deal na?
Sabi mo kanina, job interview. Tinanggap ka ba o ano?
Ano ka ba naman? Ako pa?
Aba, ganyanan na pala, ha? Okay.
Sige, Mr. Hensley, pwede mo bang i-track 'yong kilos ni Ms. Dayton
habang pine-play 'yong footage?
Sure.
Ayan si Ms. Dayton, papasok sa hotel.
Pumunta siya sa elevator, pinindot 'yong button para umakyat.
Walang camera sa guest floors dahil sa privacy reasons,
pero nasa limang minuto lang ang dumaan.
Bumalik si Ms. Dayton sa lobby tapos dumeretso sa front desk.
Mr. Hensley, sa image na 'yan,
pwede mong ituro ang lahat ng staff na nakikita sa camera?
Siyempre, 'yong front desk team,
tapos itong si Charles, na member ng security namin.
May iba pa ba?
Wala na.
E, itong nakasombrerong 'to?
Di makita ang mukha niya.
Mr. Hensley, mukhang di talaga makikita ang mukha niya,
pero sa damit at kilos niya, masasabi mong bang tauhan n'yo siya?
Hindi. Laging naka-uniform ang lahat ng empleyado namin.
May undercover security officers ba kayo na nagpapanggap na guests?
Wala.
Post-oriented ang security namin, at may blazers silang may name tags.
A, okay. So kung di ito empleyado ng hotel,
ano sa tingin mo ang ginagawa niya?
Objection. Calls for speculation.
Mahigit 13 years nang manager ng Roosevelt
si Mr. Hensley.
Mahigit ten years siyang nagtrabaho sa reception at security bago 'yon.
Kabisado niya ang lobby na 'yan.
Sa tingin ko, qualified siyang magbigay ng professional na pagtingin
kaugnay ng nakikita niya sa video.
Papayagan ko. Pakisagot, Mr. Hensley.
Ang professional kong pagtingin, mukhang sinusundan niya si Gloria.
Nakaabang siya bago dumating si Gloria.
Alam niya kung asan ang cameras, paano tatakpan ang mukha niya.
Tapos pagbaba ni Gloria, sinundan niya na palabas.
Mapapansin mo kasi no'ng biglang umikot si Gloria,
nagulat siya at kinailangan niyang bumalik.
Misteryoso talaga siya.
So ang sinasabi mo,
dumating si Ms. Dayton sa hotel n'yo
kung saan nakaabang 'tong misteryosong lalaking 'to,
na sumunod sa kanya palabas, tapos a few hours later, patay na siya?
Objection. Labas na sa scope of knowledge ng witness.
Sustained.
Wala na po akong tanong, Your Honor.
Your witness, Mr. Forsythe?
Isang tanong lang po.
Mr. Hensley, kung isasantabi ang professional judgment mo,
ang totoo, di mo alam kung sino 'yan o ano'ng ginagawa niya.
Tama ba?
Oo naman.
Salamat. Nothing further.
Makakaalis na ang witness.
Sapul 'yon, nakita ko. Kunin ko na ba 'yong MINI, o maglakad na lang tayo?
Maglakad na tayo. Ang sakit na ng tuhod ko.
Oo, a. Pinanood mo man lang ba 'yong footage?
O itinapon mo na sa basurahan kasama ng mga kapalpakan mo?
Di na kasi kailangan 'yon.
Ay, hindi nga kailangan.
Alam mo kung ano'ng kailangan? Sabihan mo ako para nakapaghanda ako.
Di mo dapat hinayaang i-introduce 'yon ng gagong 'yon.
Ang kasalanan ko lang dito, nagmukhang may malfeasance.
Wala akong pakialam kung ano'ng importante o di importante para sa 'yo.
Wag kang magsesekreto sa 'kin.
Pinagpapawisan na siya.
Sorry, Bill.
Sino sa kanila?
Itatabi ko lang 'tong mga 'to saglit,
tapos mag-prep na tayo para sa testimony ni De Marco.
- Ano'ng kakainin natin? - Oh my God.
Nawala sa isip ko.
Pwede na 'yong pizza sa malapit. Ayokong makarinig ng reklamo, ha.
Hulaan mo kung sino'ng di nakalabas ngayong gabi.
Bakit laging mga bata ang nagsa-suffer?
Mickey, maloloka na 'ko. Hindi ko na kaya 'to nang mag-isa.
- Lorna, may... - Hindi, makinig ka muna.
Kailangan natin ng tao. Hindi interns. 'Yong makakatulong.
- Lorna, oo na. - Sino'ng gusto ng Din Tai Fung?
Kita mo? Ayan na ang pinagdadasal mo. Ang bagong office manager natin.
Izzy? Oh my God! Sobrang saya ko para sa 'yo!
Saka para sa 'kin.
May dalawang motions sa table ko. Kahapon pa dapat nai-file 'yon.
Ang daming perang lumalabas kasi tinaasan ang suweldo natin
kaya kailangang mabawi 'yon.
Tawagan natin 'yong mga batugan at singilin na sila.
Gaya ng in-expect mo, hindi ako nakalapit kay De Marco.
Nagpadala sila ng in-house attorney.
Na tumanggap ng service para kay De Marco?
Oo. Pero walang kasiguraduhan kung sisipot siya o hindi.
E, si Trina?
In-offer kong ilagay siya sa hideout ng Road Saints,
pero gusto niya raw do'n kay Kendall.
Ang masamang balita, di siya susugal para sa 'tin o kay Glory.
Ang sabi, di raw siya tetestigo ulit hangga't di naaaresto si De Marco.
Kaya kailangan nating maghanap ng ibang paraan.
May isa pa akong ikinakabahala.
Sa wakas, inamin ni Trina
na pinressure siya ni De Marco na magsinungaling sa stand.
Eto ang pasabog.
May kasama si De Marco. Pinakita ko 'yong picture ni Bishop. Hindi daw siya.
Hindi daw nagsalita 'yong lalaki,
saka noon niya lang daw 'yon nakita.
So sino'ng kasabwat ni De Marco?
Maraming pera sa drugs. Maraming nagiging kurakot diyan.
Walang kasingkurakot si De Marco.
Kaya nga kailangang paghandaan 'yong testimony niya
sakaling matuloy.
Oo nga, pero magpahinga muna tayo. Maganda ang araw na 'to.
Super ganda.
Agree ako diyan.
Para kay Izzy, na nagturo sa akin
na sapat na ang 24 hours para ma-miss nang sobra ang isang tao.
At para sa mga nawala sa atin.
Cheers.
- Cheers. - Cheers.
Tuloy-tuloy.
Tuloy-tuloy ang lakad, mga sir!
Sumakay ka sa bus.
Dapa!
Lumuhod kayo!
Sa sahig kayo tumingin!
BATAY SA MGA NOBELA NI MICHAEL CONNELLY
Nagsalin ng Subtitle: Ivee Jade Tañedo